Document ID: 31982R3402

*****
ΚΑΝΟΝΙΣΜΟΣ (ΕΟΚ) αριθ. 3402/82 ΤΗΣ ΕΠΙΤΡΟΠΗΣ
της 17ης Δεκεμβρίου 1982
περί κατατάξεως εμπορευμάτων στη διάκριση 38.19 Ψ του Κοινού Δασμολογίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί της λήψεως μέτρων για την ομοιόμορφη εφαρμογή της ονοματολογίας του Κοινού Δασμολογίου (1), όπως τροποποιήθηκε τελευταία από την πράξη προσχωρήσεως της Ελλάδας, και ιδίως το άρθρο 3,
Εκτιμώντας:
ότι, προκειμένου να εξασφαλισθεί η ομοιόμορφη εφαρμογή της ονοματολογίας του Κοινού Δασμολογίου, πρέπει να θεσπισθούν διατάξεις περί της δασμολογικής κατατάξεως των βασικών παρασκευασμάτων που χρησιμοποιούνται για την παρασκευή «μαστίχας » και που παρουσιάζεται με τη μορφή κυλινδρικών ραβδίων που αποτελείται από περίπου 34 % κατά βάρος βούτυλο καουτσούκ, 15 % κατά βάρος πολυαιθυλένιο, 13 % κατά βάρος πολυ(οξεικό βινύλιο), 28 % φυτική ρητίνη και 10 % κατά βάρος ανθρακικό ασβέστιο·
ότι η κλάση 38.19 του Κοινού Δασμολογίου, που περιλαμβάνεται στον κανονισμό (ΕΟΚ) αριθ. 950/68 του Συμβουλίου (2), όπως τροποποιήθηκε τελευταία από τον κανονισμό (ΕΟΚ) αριθ. 3000/82 (3), αναφέρει, μεταξύ άλλων, τα παρασκευάσματα της χημικής βιομηχανίας ή των συναφών βιομηχανιών που δεν κατονομάζονται ή περιλαμβάνονται αλλού·
ότι το εν λόγω προϊόν παρουσιάζει χαρακτηριστικά παρασκευασμάτων της χημικής βιομηχανίας ή των συναφών βιομηχανιών·
ότι, ελλείψει ειδικότερης κλάσεως, πρέπει να υπαχθεί στην κλάση 38.19, και ειδικότερα στη διάκριση 38.19 Ψ·
ότι οι διατάξεις του παρόντος κανονισμού είναι σύμφωνες με τη γνώμη της Επιτροπής Ονοματολογίας του Κοινού Δασμολογίου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το βασικό παρασκεύασμα που χρησιμοποιείται για την παρασκευή « μαστίχας» παρουσιάζεται με τη μορφή κυλινδρικών ράβδων και αποτελείται από περίπου 34 % κατά βάρος βούτυλο καουτσούκ, 15 % κατά βάρος πολυαιθυλένιο, 13 % κατά βάρος πολυ(οξεικό βινύλιο), 28 % κατά βάρος φυτική ρητίνη, και 10 % κατά βάρος ανθρακικό ασβέστιο, πρέπει να υπαχθεί στην εξής κλάση του Κοινού Δασμολογίου:
38.19 Χημικά προϊόντα και παρασκευάσματα της χημικής βιομηχανίας ή των συναφών βιομηχανιών (περιλαμβανομένων και των αποτελουμένων εκ μειγμάτων φυσικών προϊόντων) μη αλλαχού κατονομαζόμενα ή περιλαμβανόμενα. Υπολειμματικά προϊόντα των χημικών ή συναφών βιομηχανιών, μη αλλαχού κατονομαζόμενα ή περιλαμβανόμενα:
Ψ. Λοιπά.
Άρθρο 2
Ο παρών κανονισμός αρχίζει να ισχύει την εικοστή πρώτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 17 Δεκεμβρίου 1982.

Labels: 3
1